Kravspesifikasjon og budsjettutkast

Rød tekst er veiledning og slettes etter at kravspesifikasjonen er utfylt.

Leverandøren vil forhåpentligvis ha en standardbeskrivelse av sitt system man tar utgangspunkt i og så utvider med viktige funksjoner og krav.

**Overordnet innledning**

* En kort situasjonsbeskrivelse: Leverandør skal lage nye nettsider for Kunden med en ferdigstillelse i løpet av måned X. Prosjektet omfatter følgende hoveddeler:
* Oppsett og tilpasning av publiseringssystem A
* Implementering av design levert av kunden fra deres underleverandør X uker etter oppstart og videre tilpasset av kunden underveis i prosjektet i samarbeid med Leverandør.

**Viktigste hovedtrekk og ansvarsfordeling:**

* Systemet skiller seg fra standard implementering av publiseringssystemet med et system for C som skal utvikles av leverandøren
* Publiseringssystemet skal hente/lese og skrive type data til og fra eksisterende system B. Kunden er ansvarlig for at Leverandør av B tilgjengeliggjør nødvendig funksjonalitet og bistand for at dette skal kunne skje.
* Publiseringssystemet skal integreres mot eksternt system E innkjøpt av kunden. Dette skal - skal gjennom standard integrasjon som system E tilbyr – lenke til beskrivelse av dette
* Andre viktige hovedtrekk ved prosjektet

Dersom det er mange tilkoblede systemer, kan en systemskisse vært nyttig.

**Kravspesifikasjon**

Her beskriver man hovedfunksjonene, altså hvordan nettstedet skal virke for ansatte og besøkende i kort trekk og spesifiseres særlige viktige funksjoner. Sammen med designet skal dette beskrive det viktigste i nettside. Det som ikke står på denne listen vil ikke bli levert. Under følger et eksempel på en beskrivelse og hvordan den kan utformes. Stryk, tilpass, forleng og forkort.

|  |  |
| --- | --- |
| **Funksjon** | **Beskrivelse** |
| Migrasjon | Utviklerselskaper skal migrere over alle eksisterende sider til nye URLer med avtalt design |
| Redigering av artikler/sider | Kunden skal kunne velge mellom to sidemaler og opprette alle typer innhold |
| Sidestruktur | Kunden skal selv kunne opprette nye produkttyper, slette og slå sammen typer gjennom administrasjonsgrensesnitt |
| Søkemotoroptimalisering | Gjennom å legge inn påkrevet tekst skal systemet skape søkemotoroptimaliserte sider. |
| Håndtering av video/lyd | Kunden skal kunne legge inn video gjennom standard embed-funksjonalitet fra systemet eller Vimeo og styre størrelsen på videoviduet. |
| Bilderedigering | Det skal være mulig å beskjære bilder og sette et fokuspunkt slik at bilder kan gjenbrukes i ulike utsnitt uten egne beskjæring |
| Bildearkiv | Det skal kunne legges stikkord på bilder og man skal kunne søke på stikkord. Søket skal kunne sorteres etter dato for innleggelse av bilde eller pixel-størrelse. |
| Forside | Forsiden skal bestå av ulike blokker med innhold. Forklar hver blokk og fks muligheter til å flytte på blokker. |
| Roller | Nettstedet skal tillate oppsett av roller med ulike tilgang: Full, begrenset til eget innhold og begrenset intern. |
| Design | Designet skal være fullt responsivt/gi en versjon for større skjermer og en for mobil. |
| Sosiale medier | Alle sider skal ha knapper for deling på følgende sosiale medier: Facebook, Twitter og  I tillegg skal alle sider ha knapp for «Send på epost til X.» |
| Utskrivbare sider | Produktsidene skal ha en utskriftsknapp med tilpasset design for utskrift. |
| Søk | Søket skal la kunder søke på nettsted med fritekst eller i dokumentarkiv. Når sistnevnte er valgt, skal kunden kunne søke på år. |
| Hosting og drift | Kontrakten inneholder tilbud om hosting og drift på Microsoft Azure. |
|  |  |

**Budsjetteksempel**

Dette budsjetteksempelet er ikke ment som en mal, men som et eksempel for å vise noen av de mest typiske postene i et budsjett.

|  |
| --- |
| **Teknisk utvikling** |
| **FASE** | **OPPGAVEBESKRIVELSE** | **Budsjett** |
| Oppstart/kravspesifikasjon | Utarbeidelse av kravspesifikasjon sammen med kunde | Timer/pris |
| Designfase | Skape responsivt design hvis dere trenger bistand her | Timer/pris |
| Front-end koding | Koding av responsivt design basert på overlevert prototype/design | Timer/pris |
| Back-end programmering | Programmering av all funksjonalitet og administrasjonsgrensesnitt | Timer/pris |
| Konvertering | Flytting/konvertering og alt eksisterende innhold minus kategori X | Timer/pris |
| Testing | Testing av responsivt design mot nettleserne nyeste versjoner av Chrome, Firefox og Safari samt Internet Edge.  Testing av administrasjonsgrensesnitt mot design i Chrome. | Timer/pris |
| Opplæring | Opplæring av kunde i publiseringsløsningen. | Timer/pris |
| Akseptanseperiode | I 30 dager etter ferdig opplæring tester kunden løsningen og melder fra om eventuelle feil og avvik fra design og kravspesifikasjon vederlagsfritt. Ytterligere endringer løses til løpende timepris. | Timer/pris |
| Innholdspublisering | Gjøres parallelt med akseptanseperiode av kunde. | Timer/pris |
| Lansering | Lansering av løsningen | Timer/pris |
| Prosjektledelse | Oppfølgning av kunden | Timer/pris |
| **SUM** |  | XXXXXX |
|  |  |  |
|  |  |  |
| Ekstra design, møter og prosjektledelse | Møter utenom det som er spesifisert i prosessen budsjetteres løpende | kr XXXX per time |

**Tilleggsavtaler**

Avtaler om drift av nettsidene gjøres gjerne i et separat vedlegg til avtalen og bør inkludere punkter som beskriver driftsløsningen og sikkerhet. Kanskje må man binde seg til en periode hos driftsleverandøren, men hos en stor leverandør bør denne være kort – helst bare ut måneden. Da kan dere i samarbeid med utviklingsselskapet bytte leverandør dersom det oppstår problemer.